समुंदरी ज्हाज दे वाररूम दी इक नुक्करै च कोई बीहें आदमियें आस्तै पार्टी दा सरिस्ता कीता गेदा हा, जिस दी निगरानी डॉ. मिसरा चेची करा दे हे। ज्हाजै दे तकरीबन स’ब्बै अफसर अपने सैकंड-इन-कमांड अफसरें गी ड्यूटी सौंपियै इस पार्टी च शामल होने दी त्यारी च लग्गे दे हे। पार्टी दे मुख परौह्ने कैप्टन मनु ते ओदी नमी लाड़ी सूरज डुब्बने दा नजारा दिक्खने आस्तै उप्परले डैक पर भेजी दित्ते गेदे हे, ए मिन्नी दी फरमैश ही।